Սենոն Ֆրանկո Օկամպոս

**Սենոն Ֆրանկո Օկամպոս** (, ), պարագվայցի շախմատիստ, լրագրող և շախմատային մարզիչ, այդ երկրի պատմության առաջին գրոսմայստերը (տիտղոսը ստացել է 1990 թվականին), Իսպանիայի ներկայացուցիչ՝ 1995-2001 թվականներին։

## Շախմատային կարիերա
1970-ական թվականների կեսերից Օկամպոսը Պարագվայի առաջատար շախմատիստներից էր։ 1976 թվականին նա նվաճել է երկրի չեմպիոնի տիտղոսը և իր նորամուտը ազգային հավաքականում նշել է Հայֆայում կայացած շախմատային օլիմպիադայում։ Մինչև 2008 թվականը նա ընդհանուր առմամբ մասնակցել է 10 օլիմպիադայի (1998 թվականին՝ Իսպանիայի դրոշի ներքո), երկու անգամ (Լյուցեռն, 1982, Նովի Սադ, 1990) նվաճել է ոսկե մեդալ՝ առաջին խաղատախտակի վրա լավագույն արդյունքի համար։ 1999 թվականին Պալենսիայում նա նվաճել է Իսպանիայի անհատական փոխչեմպիոնի կոչումը։

Բազմիցս մասնակցել է միջազգային մրցաշարերի՝ հասնելով մի շարք հաջողությունների, այդ թվում.

* 1977 - Պիրիապոլիս (2-րդ տեղ՝ Ֆրանցիսկո Տրուայից հետո)
* 1981 - Բուենոս Այրես (1-ին տեղ), Սան Պեդրո դե Ժյուժույ (Համամերիկյան առաջնություն, 1-ին տեղ)
* 1983 - Վռնյաչկա Բանյա (1-ին տեղ՝ Նիկ դե Ֆիրմիանի, Սլաբոլյուբ Մարյանովիչի և Բոշկո Աբրամովիչի հետ), Ասունսյոն (2-րդ տեղ Ժիլբերտո Միլոշից հետո՝ Ֆրանցիսկո Տրուայի հետ)
* 1988 - Բուենոս Այրես (*Կոնեքս* մրցաշար, 1-ին տեղ՝ Ժիլբերտո Միլոշի հետ)
* 1991 - Էլգոյբար (1-ին տեղ), Լաս Պալմաս (1-ին տեղ՝ Վիկտոր Կորչնոյի և Վեսելին Տոպալովի հետ)
* 1992 - Խավեա (1-ին տեղ՝ Յաան Էսլոնի հետ)
* 1994 - Սան Սեբաստիան (1-ին տեղ՝ Ուլֆ Անդերսոնի և Ֆելիքս Իսետա Չաբարիի հետ), Կանետե (1-ին տեղ՝ Կառլոս Գարսիա Պալերմոյի հետ)
* 1995 - Սանտա Կրուս դե Լա Պալմա (1-ին տեղ՝ Դիեգո Ադլայի և Միոդրագ Տոդորչևիչի հետ), Մոնդարիս (1-ին տեղ՝ Ռաֆայել Ռոդրիգես Լոպեսի հետ)
* 1997 - Տոսկոլանո (1-ին տեղ՝ Ջուլիո Բորգոյի և Նենադ Շուլավայի հետ), Սիենֆուեգոս (Խոսե Ռաուլ Կապաբլանկայի *պրեմիեր-հուշամրցաշար*, 2-րդ տեղ՝ Թոմաս Լյութերից հետո, Կառլոս Մատամորոս Ֆրանկոյի հետ)
* 1998 - Դոս Էրմանաս (2-րդ տեղ՝ Հիչեմ Համդուչիից հետո, Վլադիմիր Ջեպիսինի հետ)
* 2000 - Պամպլոնա (1-ին տեղ՝ Ռուսլան Պոգորելովի, Ստյուարտ Կոնկուեստի և Էլմիրա Սկրիպչենկոյի հետ), Պալմա դե Մալյորկա (2-րդ տեղ՝ Ֆրանցիսկո Վալեխո Պոնսի հետ)
* 2001 - Մալագա (1-ին տեղ՝ Ռեյնալդո Վերայի, Միհայ Տուբայի, Ռոբերտո Սիֆուենտես Պարադայի և Կառլոս Մատամորոս Ֆրանկոյի հետ), Հավանա (Խոսե Ռաուլ Կապաբլանկայի *պրեմիեր-հուշամրցաշար*, 2-րդ տեղ՝ Ռենիեր Վասկես Իգարսայից հետո)
* 2002 - Ասունսիոն (1-ին տեղ՝ Էդուարդո Պերալտայի և Խորխե Գոմես Բայլոյի հետ), Մոնդարիս (2-րդ տեղ՝ Իվան Չեպարինովի հետ, Բորիս Չատալբաշևի հետ)
* 2003 - Մոնդարիս (2-րդ տեղ՝ Բու Քսյանջիից հետո)
* 2005 – Օրենսե (1-ին տեղ)
* 2014 - Լորկա (1-ին տեղ՝ Խոսե Կառլոս Իբարա Խերեսի հետ)

Սենոն Ֆրանկո Օկամպոսի կարիերայի ամենաբարձր վարկանիշը եղել է 2004 թվականի հուլիսի 1-ին՝ 2542 միավոր․ այն ժամանակ նա առաջինն էր պարագվայցի շախմատիստների մեջ։

Օկամպոսը շախմատի մասին մի քանի գրքերի հեղինակ է, ինչպես նաև www.abc.com.py կայքում վարել է շախմատային սյունակ, որտեղ վերլուծել է գրոսմայստերների խաղերը և քննարկել շախմատի աշխարհի ընթացիկ իրադարձությունները։

Վախճանվել է Իսպանիայում 2024 թվականի հոկտեմբերի 1-ին՝ 68 տարեկանում։ Դրանից 12 օր առաջ նա ունեցել է սրտի կանգ, տեղափոխվել հիվանդանոց, որտեղ էլ վախճանվել է։

## Հրապարակումներ
* *Usted Juega*, 
* *Chess Self-Improvement*, Gambit, 
* *Winning Chess Explained*, Gambit, 
* *The English Opening*, Gambit, 
* *The Modern Benoni* , Gambit, 
* *Libro "Magistral Ciudad de León, 20 años de ajedrez"* (wspólnie z Leontxo Garcíą),
* *The Art of Attacking Chess* , Gambit, 
* *Ajedrez solitario*, 

## Ծանոթագրություններ

## Արտաքին հղումներ
* 

 
Կատեգորիա:1956 ծնունդներ
Կատեգորիա:Իսպանացի շախմատիստներ
Կատեգորիա:Պարագվայցի շախմատիստներ